বিবৃতিতে তারা বলেন, গণমাধ্যমের ওপর সরকার ও সরকার দলীয় সদস্যদের অব্যাহত আক্রমনে আমাদের মনে হয়, মুলত ফ্যাসিবাদী শাসন কায়েম করতেই অব্যাহতভাবে গণমাধ্যমের ওপর দমন-পীড়ন চালিয়ে যাচ্ছে। আমার দেশ সম্পাদক মাহমুদুর রহমান ও সাংবাদিক নেতা শওকত মাহমুদ সব মামলায় জামিন পাওয়া সত্ত্বেও তাদের মুক্তি দিচ্ছে না। সারাদেশে অন্যায়ভাবে ডেইলী স্টার সম্পাদক মাহফুজ আনামের বিরুদ্ধে রাষ্ট্রদ্রোহ মামলাসহ হয়রানিমুলক মামলার হিড়িক চলছে। এছাড়া সারাদেশে গণমাধ্যম কর্মীদের ওপর অব্যাহতভাবে সরকার দলীয় সদস্যদের হামলা-আক্রমণ চলছে। সরকার ও সরকার দলীয় কর্মীদের এই আচরণ ফ্যাসিবাদের বহিঃপ্রকাশ ছাড়া অন্য কিছু নয়।